1902-ci il. London

XX yüzilliyin əvvəllərində İngiltərə dünyanın ən güclü və ən zəngin ölkələrindən biri idi. London dünyanın maliyyə mərkəzinə çevrilmişdi. İngiltərə dünya ticarətində və kapital ixracında birinci yeri tuturdu. Lakin sənaye istehsalına görə o, ABŞ və Almaniyadan geri qalırdı. XX yüzilliyin əvvəllərində İngiltərə və ABŞ-nin iqtisadi vəziyyətini müqayisə edin. Cənubi Afrikada öz müstəmləkələrini genişləndirmək istəyən İngiltərə burada avropalıların nəslindən olan burlarla 1899-1902-ci illərdə müharibə etdi. Müharibədə qalib gələrək Cənubi Afrikanın işğalını başa çatdırdı. 1910-cu ildə bu torpaqlara Cənubi Afrika İttifaqı adı altında dominion hüququ verildi. |  | XX yüzilliyin əvvəllərində dünyanı bölüşdürmək uğrunda Almaniya ilə münasibətlərin kəskinləşməsi İngiltərəni Fransa və Rusiya ilə yaxınlaşdırdı. O, Fransanın Mərakeşdə, Fransa isə İngiltərənin Misirdə ağalığını tanıdı. 1907-ci ildə Peterburqda Rusiya ilə bağlanan saziş nəticəsində onlar üçlü “Antanta”* hərbi-siyasi ittifaqının yaradılmasını başa çatdırdılar. İngiltərə, Fransa və Rusiyanın yaxınlaşmasının səbəblərini müəyyən edin.
★ | Antanta fransız sözü olub, mənası "saziş" deməkdir. İngiltərə, Fransa və çar Rusiyasının Almaniya və müttəfiqlərinə qarşı yaratdığı hərbi blokdur.

1902-ci il. Britaniya əsgərləri