İ.Stalin və N.Xruşşovun hakimiyyəti dövrünə aid sinxron cədvəllər hazırlayın. Brejnevin hakimiyyəti dövründə Stalini ittiham etməkdən əl çəkildi, Xruşşovun dövründə İrəli sürülmüş bir sıra tədbirlər ləğv edildi. Yeni sənaye müəssisələri açıldı, xammal yataqlarının kəşfi hesabına xaricə xammal ixracı artırıldı. Lakin əldə edilən gəlirdən düzgün İstifadə edilmədi. İqtisadiyyatın davamlı inkişafının təmin edilməsi əvəzinə, vəsaitlər silahlanmaya sərf olundu, geridə qalmış sovet respublikalarına qardaş yardımı kimi xərcləndi. Siyasi həyatda ordunun və təhlükəsizlik orqanlarının rolu daha da artdı. Müdafiə proqramının maliyyələşdirilməsi yüksəldi. Nəticədə Brejnevin hakimiyyətinin sonuna yaxın SSRİ iqtisadi böhran dövrünə qədəm qoydu. Böhranlı vəziyyətin əlamətləri hələ 1970-cİ illərin ortalarından görünürdü. Elmi-texniki tərəqqi ləngiyirdi. Sənayedə avadanlığın köhnəlməsi, infrastrukturun zəifliyi, maddi ehtiyatlar qıtlığının meydana gəlməsi nəzərə çarpırdı. Əmək məhsuldarlığının orta illik artımı iki dəfədən çox azalmışdı. SSRİ-də iqtisadi böhran Sizcə, SSRİ-də baş verən iqtisadi böhranın əsas səbəbi nə idi? Fikrinizi əsaslandırın. |  | SSRİ dağılma ərəfəsində Belə bir dövrdə - 1985-ci ildə hakimiyyətə Mixaİl Qorbaçov gəldi. Ölkəni iqtisadi və siyasi böhrandan çıxartmaqdan ötrü “yenidənqurma” siyasəti irəli sürüldü. “Yenidənqurma”nın iqtisadi dəyişikliklər və yeni obyektlərin tikilməsi ilə deyil, mövcud müəssisələrin modernləşdirilməsi hesabına aparılması nəzərdə tutulurdu. Başlıca olaraq maşınqayırmanın sürətlə inkişaf etdirilməsi irəli sürüldü. İslahata əsasən maşın və avadanlığın istehsalı sənayenin başqa sahələrini ötüb keçirdi. İntizamın möhkəmləndirilməsi və maddi maraq prinsipinin artırılması vasitəsilə “insan faktorunun” fəallaşdırılması na xüsusi diqqət ayrıldı. Ticarət və xidmət sahəsində xüsusi sahibkarlığa İcazə verildi. Bütün bu dəyişikliklər, təbii ki, sosializm çərçivəsində həyata keçməli İdi. Görülən tədbirlərə baxmayaraq, ölkədə dərinləşən sosial-iqtisadi və siyasi böhranın qarşısını almaq mümkün olmadı. SSRİ-nin bir sıra yerlərində (Mərkəzi Asiyada, Qafqazda, Dnestryanı bölgədə) milli münaqişə ocaqları yarandı və dövlət dağılmağa başladı. 1990-cı ildə Baltikyanı ölkələrin SSRİ-nin tərkibindən çıxması ittifaqın süqutunu labüd etdi. 1991-ci ilin dekabrında SSRİ mövcudluğunu dayandırdı və onun yerinə 15 müstəqil respublika yarandı. SSRİ-nin dağılmasının səbəblərini müəyyən edin.