14 | HİNDİSTAN, ÇİN VƏ YAPONİYA Mahatma Qandi, "Köləlik konstitusiyası", "Duz yürüşü", Mao Tszedun, Mançjou-Qo

HİNDİSTAN Birinci dünya müharibəsindən sonra İngiltərənin Hindistanda müstəmləkə rejimini möhkəmləndirmək məqsədilə həyata keçirdiyi tədbirlər kütləvi nümayişlərə səbəb oldu. 1919-cu ildə “Hindistanın idarəsi haqqında” qanunun qəbul edilməsi milli azadlıq hərəkatına təkan verdi və milli müstəqilliyin qorunması uğrunda silahlı mübarizə aparılması qərara alındı. Zülmə qarşı itaətsizlik Hindistan Milli Konqresinə (HMK) başçılıq edən və “Xalqın atası” adlandırılan Mohandas Karamçand Qandi (Mahatma* Qandi) Hindistana özünüidarə hüququ verilməsi şüarını irəli sürərək vətəndaş itaətsizliyi kampaniyasına başladı. Nəticədə ölkə |  | ərazisində qatarların hərəkəti dayandırıldı, ingilis məhsulları boykot edildi və fəhlə tətilləri başlandı. Hərəkatın rəhbər üzvləri arasında birliyin olmamasından İstifadə edən İngilislər onu qəddarlıqla yatırdılar.
★ | Mahatma qədim hind dilində "ulu ruh" deməkdir. Bu adı M.K.Qandiyə tanınmış hind yazıçısı və şairi Rabindranat Taqor vermişdir.
Hindistanda vətəndaş itaətsizliyi hərəkatının səbəblərini müəyyən edin. Hind xalqı 1928-ci İldə lord Saymonun başçılığı ilə yeni konstitusiya layihəsi hazırlamaq məqsədilə Hindistana gələn komissiyanı etirazla qarşıladı. 1930-cu ildə HMK-nın qərarı ilə yeni vətəndaş

Mohandas Qandi Hindistan Milli Konqresinin könüllüləri ilə “Duz yürüşü”ndə