15 | İKİNCİ DÜNYA MÜHARİBƏSİ “Qəribə müharibə”, "Qış müharibəsi”, "Üçlər paktı”, “Barbarossa” planı, "Atlantik xartiyası”, Stalinqrad döyüşü, Potsdam konfransı

XX yüzilliyin 30-cu illərində Böyük böhran dünya dövlətləri arasındakı ziddiyyətləri kəskinləşdirdi. Nüfuz dairələri, xammal mənbələri və satış bazarları uğrunda mübarizə yenidən qızışdı. Versal- Vaşinqton sisteminin şərtlərinin ədalətli olmaması narazı dövlətlərdə qisasçılıq meyillərinin artmasına səbəb oldu. Bunun nəticəsində Almaniya, İtaliya və Yaponiyanın hakim dairələri şovinist* siyasət yürütməyə başladı.
★ | Şovinizm millətçiliyin ifrat formasıdır.
SSRİ Şərqi Avropada və Uzaq Şərqdə öz nüfuz dairəsini genişləndirmək məqsədi güdürdü. ABŞ bitərəfliliyini qoruyub saxlamaqla baş verə biləcək müharibənin nəticələrindən faydalanmağa, Böyük Britaniya və Fransa isə öz mövqelərini qoruyub saxlamağa çalışırdı. Bunlarla yanaşı, faşizm təhlükəsinin lazımınca qiymətləndirilməməsi, SSRİ-nin Almaniya ilə əməkdaşlıq etməsi və demokratik dövlətlərin totalitar rejimləri bir-birinə qarşı qoymaq cəhdləri İkinci dünya müharibəsinin başlanmasının əsas səbəbləri idi. Sizcə, hansı amil İkinci dünya müharibəsinin başlanmasında həlledici rol oynamışdır? |  | Müharibənin başlanması 1939-cu il sentyabrın 1-də Almaniyanın Polşaya hücum etməsi ilə İkinci dünya müharibəsi başladı. Böyük Britaniya və Fransa Almaniyaya müharibə elan etdi. “İldırımsürətli müharibə” planı ilə hərəkət edən alman ordusu qısa müddətdə Polşanı tutdu. Bu zaman sovet ordusu hücuma keçərək Polşanın şərq hissəsini ələ keçirdi. Polşa torpaqlarının iki dövlət arasında bölüşdürülməsi müqavilə ilə rəsmiləşdirildi. 1939-cu ilin sonlarında SSRİ Finlandiya ilə müharibəyə başladı. Buna görə onu Millətlər Cəmiyyətindən qovdular. 1940-cı ilin martınadək davam edən “Qış müharibəsi” nəticəsində Baltik dənizi sahilində bəzi ərazilərin tutulmasına baxmayaraq, Finlandiya müstəqilliyini qoruya bildi. 1940-cı ildə SSRİ-nin apardığı işğallar nəticəsində keçmiş Rusiya imperiyasının qərb sərhədləri bərpa olundu. Millətlər Cəmiyyətinin təsir imkanlarının zəifliyini faktlarla sübut edin. Alman ordusu yürüşdə