Rəssamlıqda realist cərəyanın banisi hesab olunan fransız Qustav Kurbe əsərlərində təbiət, dəniz və sosial mövzulara toxunurdu. Bəhs olunan dövrdə heykəltəraşlıq sahəsində də ciddi irəliləyişlər baş vermişdi. Mütərəqqi fikirli heykəltəraşlar əsərlərində bərabərlik və ədalət prinsiplərinin qələbəsinə, insanın yaradıcı qüvvəsinə inam hissi ifadə edirdilər. Qustav Kurbe |  | Musiqi sahəsində romantizm öz təsirini XIX yüzilliyin sonlarına qədər saxlamışdı. Əsasən, opera müəllifi kimi tanınan məşhur italyan bəstəkarı Cüzeppe Verdinin əsərləri dünyanın bir çox ölkələrində səhnəyə qoyulmuşdu. Musiqi mədəniyyətinin inkişafında rus bəstəkarı Pyotr Çaykovskinin yaradıcılığı özünəməxsus yer tutur.
Cüzeppe Verdi | Pyotr Çaykovski
Müxtəlif ölkələrin mədəniyyətlərinin inkişaf səviyyələrini onların sosial-iqtisadi quruluşları ilə əlaqələndirin. Dəmir və polad konstruksiyalardan istifadə edilməsi memarlıqda əsas yeniliklərdən idi. Bunun ən gözəl nümunələrindən biri 1889-cu ildə Parisdə inşa edilən Eyfel qülləsidir. Fransızların "Dəmir xanım" adlandırdıqları qüllə Fransa inqilabının yüz illiyi münasibətilə təşkil olunan dünya sərgisinin mərkəzi hissəsi kimi tikilmişdi. İlk vaxtlar tənqidlərə məruz qalan Eyfel qülləsi sonralar Fransanın qlobal mədəniyyət simvolu kimi dünyanın tanınmış abidələri sırasına daxil olmuşdur. Hündürlüyü 330 metrdir. Təxminən 40 il ərzində dünyanın ən hündür tikilisi adını daşımışdır. Eyfel qülləsinin havadan görünüşü. 1889-cu il