Qəzza 1978-ci ildə ABŞ-nin vasitəçiliyi ilə Misirlə İsrail arasında imzalanmış Kemp-Devid sazişinə görə Misir İsraili müstəqil dövlət kimi tanıdı, İsrail isə Sinay yarımadasını Misirə qaytardı. Lakin bu saziş ərəb dövlətlərinin əksəriyyətinin narazılığına səbəb olduğundan onlar Misirlə siyasi-iqtisadi əlaqələri kəsdi. İsrailin Qüds şəhərini özünün “vahid və bölünməz paytaxt”ı elan etməsi siyasi vəziyyəti daha da kəskinləşdirdi. 1993-cü il Vaşinqton sazişinə görə Qəzza zolağı və Əriha şəhərində Fələstin muxtariyyətinin yaradılması nəzərdə tutulurdu. Buna baxmayaraq, tərəflər arasında münaqişə hələ də davam etməkdədir. 1973-cü ildə Misir və Suriya İsrailin mövqelərinə hücum təşkil etmək üçün birgə razılığa gəldi. Bu barədə bir-birlərinə mümkün qədər az məlumat ötürdülər. Lakin ABŞ və İsrailin kəşfiyyat qrupları ərəb hücumuna dair bir çox siqnal alsa da, belə bir addımın baş verəcəyinə inanmadılar... Misirin hava hücumu və toplarla bombardmanı nəticəsində israillilərin Süveyş kanalındakı ön mövqeləri vuruldu. Bundan sonra misirlilər kanalı almaq və israilliləri qovmaq üçün irimiqyaslı bir hücum təşkil etdilər. Çox dəqiqliklə həyata keçirilən bu hücum nəticəsində ... İsrailin müdafiə mövqeləri təcrid edildi... Özünə həddindən artıq güvənməsi və düşməni kiçik görməsi səbəbindən xalqını çox təhlükəli bir vəziyyətə salan İsrail qəfil ova çevrilsə də, bütün gücünü toplayaraq vəziyyəti nəzarətə götürdü... Ərəblər cəsarətlə döyüşsələr də, orduları müasir texnika baxımından zəif olduğu üçün həmlələri uğurla nəticələnmədi. |  | İRAQ 1958-ci ildə İraqda hərbi çevriliş nəticəsində monarxiya devrildi və İraq respublikasının yaradıldığı elan edildi. 1967-ci ildə İraq İsrailə müharibə elan etdikdən sonra İsraili müdafiə etdiyi üçün ABŞ, Böyük Britaniya və Almaniya Federativ Respublikasına neft satışını dayandırdı. İraqın ABŞ ilə diplomatik münasibətləri pisləşdiyindən o, SSRİ ilə yaxınlaşdı. 1958-ci il. İraq. İnqilabın liderləri 1979-cu ildə hakimiyyətə gələn Səddam Hüseyn ölkədə diktatura rejimi yaradaraq, əsasən, İran körfəzi bölgəsində liderliyi ələ almaq siyasəti yürütdü. 1980-ci ildə İraq İrana müharibə elan etdi. Bu müharibədə ABŞ İraqa silah (hətta kimyəvi silahlar) satır və kəşfiyyat sahəsində yardım edirdi. İran-İraq müharibəsi (1980-1988) zamanı S.Hüseyn bütün ərəb ölkələrini İranın hakim şiə ideologiyasının təsirindən qoruduğunu elan edərək onlardan böyük dəstək aldı. Səddam Hüseyn