FRANSA İkinci dünya müharibəsi Fransa həyatının bütün sahələrinə ciddi təsir etdi. Dörd il davam edən işğal və hərbi əməliyyatlar ölkəyə böyük ziyan vurdu. Fransa işğaldan azad olunduqdan sonra - 1944-cü ilin payızında Şarl de Qollun rəhbərliyi ilə Müvəqqəti hökumət təşkil edildi. Şarl de Qoll demokratik rejimi bərpa etdi. Nasistlərlə əməkdaşlıq edənlər məhkəmə məsuliyyətinə cəlb olundu. Fransanın aparıcı siyasi partiyaları ölkənin idarəetmə formasını parlamentli respublika şəklində görürdü. Şarl de Qoll isə ABŞ nümunəsində prezidentli respublikanın yaradılmasını istəyirdi. Fikir ayrılıqları nəticəsində Şarl de Qoll istefa verməyə məcbur oldu. Fransada baş verən siyasi fikir ayrılıqlarının səbəbi nə idi? Fransanın azad olunması uğrunda mübarizədə Şarl de Qollun döyüş yoldaşlarından biri də azərbaycanlı Əhmədiyyə Cəbrayılov olmuşdur. Saysız-hesabsız döyüş tapşırıqlarını yerinə yetirən Əhmədiyyə fransız ordusunun tərkibində döyüşlərə qatılır. O, vətənə qayıtmaq istəyəndə Şarl de Qoll ona mane olmaq istəsə də, xeyri olmur. Əhmədiyyə Cəbrayılov SSRİ-yə qayıdır. Şarl de Qoll sovet rəhbərlərinin iştirakı ilə keçən məclislərin birində Əhmədiyyə barəsində onları təsirləndirəcək bir söz deyir: "Mən bu Azərbaycan oğluna görə SSRİ ilə Fransanın yaxınlaşmasına qərar verdim". Əhmədiyyə Cəbrayılov |  | Şarl de Qoll Verilmiş məlumat əsasında Şarl de Qollun şəxsiyyətini dəyərləndirin. 1946-cı ildə Fransada yeni konstitusiya qəbul edildi. Bununla da ölkə tarixində Dördüncü Respublika fəaliyyətə başladı. Daxili siyasəti narazılıqla qarşılanan Dördüncü Respublikanın xarici siyasətində əsas məsələlərdən biri müstəmləkələrin qorunub saxlanılması idi. Müharibədən sonra dünya müstəmləkə sisteminin dağılması prosesi Fransa işğalı altında olan ərazilərdən də yan keçmədi. Əlcəzairdə etiraz çıxışlarının baş verməsi Fransanın ora hərbi müdaxilə Fransız əsgərlərinin əlcəzairliləri əsir alması