Rusiya Federasiyası Yeni yaranan dövlətlərdən biri də Rusiya Federasiyası idi. Keçmiş İttifaqın bir çox idarə və təsisatı Boris Yeltsinnin prezidentliyi ilə Rusiyanın sərəncamına verildi. Rusiya dövlətinin rəsmi adı - RSFSR dəyişdirilərək Rusiya Federasiyası (RF) oldu. Boris Yeltsin Müstəqil Rusiyanın daxili siyasi vəziyyəti son dərəcə mürəkkəb idi. İslahatlar lazım idi. İslahatların əsasını yeni dövlətçiliyin formalaşması, planlı sosialist iqtisadiyyatının bazar iqtisadiyyatına keçməsi təşkil edirdi. İctimai həyatın yenilənməsi ləngiyirdi. İstehsalın aşağı düşməsi, əhalinin böyük əksəriyyətinin həyat səviyyəsinin pisləşməsi, böyük həcmdə xarici borclar, müxalifətçilik əhvali-ruhiyyəsi islahatlara mane olurdu. Bununla belə, tədricən cəmiyyətin modernləşdirilməsi gedirdi. Seçkili idarəetmə orqanları yaradılır, çoxpartiyalılıq formalaşırdı. İqtisadi sahədə xüsusi mülkiyyət, kapitalist istehsalı, bazar münasibətləri bərqərar olurdu. B.Yeltsin əhali arasında |  | Vladimir Putin 2000-ci ildə keçirilən seçkilərin nəticəsində Vladimir Putin ölkə prezidenti oldu. V.Putinin əsas məqsədi cəmiyyətin sabit inkişafının təminatı olan güclü dövlət idarəçiliyinin yaradılması idi. Cəmiyyətin kriminallaşmasının aradan qaldırılması, iqtisadiyyatın inkişafı üçün hüquqi və əlverişli investisiya şərtlərinin yaradılması, həyat səviyyəsinin yüksəldilməsinə diqqət artırıldı. Rusiyada kapitalist münasibətlərinin inkişafı prosesini necə qiymətləndirirsiniz? Çeçenistan problemi Rusiya Federasiyasına SSRİ-dən miras qalan ən mürəkkəb məsələlərdən biri millətlərarası münasibətlər problemidir. Vəziyyəti gərginləşdirən şərait ondan ibarət idi ki, yeni Rusiyaya federativ quruluşun əvvəlki etnik prinsipi miras qalmışdı. Federasiyanın subyektləri keçmiş Rusiya muxtariyyətləri idi. 1992-ci ildə Rusiya prezidenti ilə respublikaların nümayəndələri arasında imzalanan federasiya müqaviləsi problemi siyasətdən hüquq sahəsinə keçirməklə ölkənin parçalanması təhlükəsinin qarşısını aldı. Milli respublikalar vilayət və diyarlardan fərqli olaraq, daha çox səlahiyyət alırdı. Çeçenistan və Tatarıstan müqaviləni imzalamadığı üçün Rusiya Federasiyasının bütövlüyü sual altında qalırdı. Bir çox milli hərəkatların proqram sənədlərində separat tələblər yer alırdı.