Xarici siyasət 1920-ci illərin əvvəllərində dünyada baş verən əsas siyasi hadisələrdən kənarda qalan sovet Rusiyası ilk olaraq qonşu dövlətlərlə diplomatik əlaqələrin qurulmasına çalışırdı. 1921-ci ildə İran, Əfqanıstan və Türkiyə hökumətləri ilə müqavilələr imzalandı. Böyük Britaniya ilə ticarət müqaviləsi bağlandı. 1922-ci ildə iqtisadi məsələləri həll etmək məqsədilə keçirilən Genuya konfransına sovet Rusiyası da dəvət olundu. Burada Antanta dövlətləri İlə razılığa gəlmək mümkün olmadığı üçün konfrans nəticəsiz oldu. Əvəzində sovet Rusiyası Almaniya İlə Rapallo sazişi imzalayaraq İqtisadi blokadadan çıxdı. Sovet dövləti ilə kapitalist ölkələri arasında diplomatik münasibətlərin olmaması onların qarşılıqlı surətdə faydalı əməkdaşlığına mane olurdu. 1920-ci illərin ortalarında bu məsələ uğurla həll edildi. Bir çox dövlətlər SSRİ ilə diplomatik əlaqələr yaradaraq onu hüquqi cəhətdən tanıdı. Böyük böhran dünya dövlətləri arasında ziddiyyətləri kəskinləşdirdi. Bu dövrdə SSRİ-nİn yeritdiyi aktiv xarici siyasət ABŞ ilə münasibətlərin yaranmasına səbəb oldu. 1934-cü İldə SSRİ Millətlər Cəmiyyətinə qəbul olundu. Faşist ideologiyasına mənsub dövlətlərin təcavüzkarlığının artması SSRİ-ni Avropada kollektiv təhlükəsizlik sistemi yaradılması təşəbbüsü İlə çıxış etməyə vadar etdi. Avropa dövlətlərinin bu məsələyə ciddi yanaşmaması SSRİ ilə Almaniyanın yaxınlaşmasına səbəb oldu. 1939-cu ilin avqustunda bu iki dövlət arasında bir-birinə |  | Stalinlə Ribbentropun Kremldə görüşü hücum etməmək haqqında “Molotov-Ribbentrop paktı** imzalandı. Gizli protokola əsasən Şərqi Avropa nüfuz dairələrinə bölündü. Əslində, SSRİ Polşanın bölüşdürülməsinə razılıq verməklə İkinci dünya müharibəsinin başlanmasına şərait yaratdı. Sovet Rusiyası ilə Almaniyanın yaxınlaşmasına səbəb nə idi? Uzaq Şərqdə Yaponiyanın təcavüzkarlığı artmaqda davam edirdi. Yapon qoşunlarını məğlub edən sovet ordusu onları Monqolustandan çıxartdı. Bununla da şərq sərhədlərinin təhlükəsizliyini təmin edən SSRİ əsas diqqətini Qərbə yönəltdi. Almaniya ilə SSRİ-nin xarici siyasətindəki oxşar cəhətləri müəyyən edin.