16 | MƏDƏNİYYƏT “Qərb cəbhəsində yenilik yoxdur”, “fizikanın qəhrəmanlıq dövrü", sürrealizm, caz

İlk dünya müharibəsi avropalıların çoxunda dərin ümidsizlik hissi yaşatmışdı. İnsanlar üçün Birinci dünya müharibəsinin dəhşətləri Qərb dəyərlərində nəyinsə son dərəcə yanlış olduğunu ifadə edirdi. Böyük böhran və faşizmin inkişafı müharibənin yaratdığı ümidsizliyi daha da artırdı. Siyasi, iqtisadi və sosial dəyişikliklər mədəniyyətin müxtəlif sahələrinə də təsir göstərmişdi. Bunlar Birinci dünya müharibəsindən sonrakı illərdə mədəniyyətin inkişafında özünü büruzə verdi. Birinci dünya müharibəsi mədəniyyətə necə təsir göstərdi? Ədəbiyyat Ədəbiyyat sahəsində bu dövrdə bir sıra yeniliklər baş vermişdi. Müharibə zamanı və müharibədən sonra yazıçılar cəmiyyət, siyasət və insan münasibətlərinə diqqəti artırdılar. Bir çox ölkələrin ədəbiyyatında müstəmləkəçiliyə, irqçiliyə qarşı əsərlər yarandı. Birinci dünya müharibəsindən sonra ədəbiyyatda da yeni |  | cərəyanlar meydana gəldi. Yazıçılar hər bir personajın daxili düşüncələrini bildirmək üçün müxtəlif üsullardan istifadə edirdilər. Frans Kafkanın (1883-1924) yaradıcılığı dünya ədəbiyyatında dönüş nöqtələrindən biri olmuşdur. Onun məşhur “Transformasiya” (Çevrilmə) əsərinin qəhrəmanı bir gün özünün həşərata çevrildiyini görür, lakin o, düşünmə qabiliyyətini itirmir. Bəzi tənqidçilərə görə, Kafkanın yaradıcılığı yadlaşma, ünsiyyətsizlik, qorxu və depressiya çərçivəsində tənhalaşan insanı ifadə edir. Bəziləri isə onun həyatın tələlərinə yumor hissi ilə müqavimət göstərdiyini və əsərlərində çox şən bir gülüşün gizləndiyini qeyd edirlər. Kafkanın əsərləri İncəsənətin bir çox sahələrinə təsir göstərmişdir. XX yüzilliyin birinci yarısında Amerika ədəbiyyatı özünün yüksəliş dövrünü yaşayırdı. Con Steynbek və Ernest Heminquey əsərlərində dövrün mühüm tarixi hadisələrindən bəhs etmişlər. Ədəbiyyatın dövrün mühüm tarixi hadisələrini özündə əks etdirməsi baxımından əhəmiyyətini dəyərləndirin.

Frans Kafka | Con Steynbek | Ernest Heminquey