Almaniyanın SSRİ-yə hücumu Avropanın şəriksiz hökmranı olmaq üçün Almaniya SSRİ ilə müharibə etmək məcburiyyətində idi. Hitler düşünürdü ki, Sovet İttifaqının darmadağın edilməsi ilə Böyük Britaniyanın da taleyi həll olunacaqdır. 1941-ci ilin yayında Almaniya “Barbarossa”* planına əsasən SSRİ-yə hücum etdi. “İldırımsürətli müharibə” strategiyasına əsaslanan alman qoşunları qışa qədər Arxangelsk-Həştərxan xəttini tutmaq istəyirdi. İngiltərəni diz çökdürməmiş SSRİ-yə qarşı müharibəyə başlamaq Hitlerin böyük səhvi idi. SSRİ-nin müharibəyə hazır olmaması almanların sürətlə irəliləyib Moskvaya yaxınlaşmasına səbəb oldu. Dekabr ayında sovet qoşunları əks-hücum əməliyyatı ilə alman ordusunu Moskva ətrafında darmadağın etdi. Bununla da “İldırımsürətli müharibə” planı puça çıxdı.
★ | “Barbarossa” planı Almaniya (Müqəddəs Roma) imperatoru Fridrix Barbarossun adı ilə bağlıdır.
Moskva döyüşünü Birinci dünya müharibəsində baş vermiş Marna döyüşü ilə müqayisə edin. Moskva uğrunda döyüş |  | Yapon əsgərləri Asiyada müharibə Yaponiya hələ İkinci dünya müharibəsinin başlanmasından əvvəl Çində işğalçılıq siyasəti aparırdı. Çinin əhəmiyyətli hissəsini işğal edən, Fransanın müstəmləkələri olan Vyetnam, Laos və Kampuçiyada möhkəmlənən Yaponiya dəniz yollarına nəzarəti ələ almağa çalışırdı. Onun bu siyasəti ABŞ və Böyük Britaniyanın mənafeyi ilə toqquşurdu. 1941-ci ildə SSRİ ilə Yaponiya arasında bir-birinə hücum etməmək barədə müqavilənin imzalanması sonuncunun fəallaşmasına və Uzaq Şərqdə bir sıra əraziləri işğal etməsinə səbəb oldu. ABŞ-nin döyüş gəmisi Yaponiyanın geniş işğalçılıq siyasəti apara bilməsinə səbəb olan amilləri müəyyən edin.