etməsinə səbəb oldu. Fransa ordusu Əlcəzairdə soyqırımı törətdi. Bu, hökumətin nüfuzuna böyük zərbə vurdu və Dördüncü Respublika süqut etdi. Dördüncü Respublikanın süqutunun səbəblərini müəyyən edin. 1958-ci ildə Ş.Qollun təklif etdiyi konstitusiya qəbul edildi. Fransa prezident respublikası oldu. Beşinci Respublikanın ilk prezidenti Şarl de Qoll seçildi. İqtisadiyyatın modernləşdirilməsi nəticəsində Fransa inkişaf etmiş müasir sənaye dövlətinə çevrildi. Müstəmləkə məsələsi dinc yolla həll olundu. Onlara müstəqillik verilməsi nəticəsində Fransa müstəmləkə imperiyası süqut etdi və on dörd yeni dövlət yarandı. Ş.Qoll ABŞ-nin Avropadakı təsirini zəiflətmək üçün Fransanın nüvə dövləti olmasına nail oldu və ölkənin müdafiə qüdrətini artırdı. Fransa NATO-nun hərbi strukturundan çıxdığını elan etdi. 1969-cu ildə Fransanın yeni ərazi bölgüsü ilə bağlı keçirilən referendumda iştirak edənlərin əksəriyyəti Ş.Qollun təklifinə səs vermədi. Nəticədə o, istefa verdi və bir daha siyasətlə məşğul olmadı. Şarl de Qollun iki dəfə hakimiyyətdən istefa verməsini necə qiymətləndirirsiniz? |  | 1970-ci illərdə iqtisadi vəziyyətin pisləşməsi sosialistlərin hakimiyyətə gəlməsinə şərait yaratdı. 1981-ci ildə Fransua Mitteran prezident seçildi. Fransua Mitteran Yeni hökumətin ilk vəzifəsi ölkəni iqtisadi böhrandan çıxarmaq idi. Sosial-iqtisadi sahədə islahatlar aparıldı. Sənayedə dövlət bölməsinin payı artırıldı. Əmək münasibətləri tənzimləndi. NATO və ABŞ ilə əməkdaşlıq inkişaf etdirildi. 1991-ci ildə Fransa AİB-nin Avropa İttifaqına çevrilməsinin əsasını təşkil edən sazişi imzaladı. XXI yüzilliyə Fransa dünyanın inkişaf etmiş ölkələrindən biri kimi qədəm qoydu. Bu dövlət beynəlxalq aləmdə "özündən zəif hesab etdiyi” dövlətlərə və onların xalqlarına qarşı aqressiv münasibəti ilə seçilir. Xüsusilə türk və müsəlman xalqlarına qarşı Fransanın tutduğu mövqeni düşmənçilik siyasəti hesab etmək olar. Bu siyasəti 30 ildən artıq davam edən Ermənistan-Azərbaycan münaqişəsində Fransanın oynadığı rolda da izləmək mümkündür. Bunu Fransanın Cənubi Qafqaz regionunda vəziyyətin gərginləşməsinə xidmət edən, sülh prosesinin həyata keçirilməsinə, iki ölkə arasında münasibətlərin normallaşmasına zərbə vuran fəaliyyəti sübut edir. Fransanın türk və müsəlman xalqlarına qarşı yeritdiyi siyasəti irqçilik hesab etmək olarmı?