İqtisadi inkişaf modelləri 1980-ci ildə Ronald Reyqan prezident seçildi. Reyqan hökuməti daxili siyasətdə ölkəni böhrandan çıxartmağa çalışırdı. Onun “Reyqanomika” adlanan proqramının əsasını vergilərin və dövlət xərclərinin azaldılması təşkil edirdi. Xüsusi sahibkarlığın dirçəldilməsi üçün tədbirlər görüldü və sənayeyə kapital qoyuluşu artırıldı. Enerji problemini həll etmək üçün daxili bazarda neft üzərində dövlət nəzarəti ləğv edildi və xaricdən gətirilən neftin həcmi artdı. İnflyasiya və işsizlik səviyyəsi aşağı düşdü. Elmi-texniki tərəqqinin nailiyyətlərindən istifadə dünya iqtisadiyyatında ABŞ-nin mövqeyini möhkəmləndirdi. Bütün bunlarla yanaşı, hərbi xərclər də xeyli artırıldı. Qərbi Avropada ortamənzilli raketlərin yerləşdirilməsi işi davam etdirildi. Latın Amerikası ölkələrinə qarşı yenidən “Böyük dəyənək” siyasəti yeridildi. Sosialist ölkələri əleyhinə fəaliyyət genişləndirildi. Reyqan SSRl-ni iqtisadi cəhətdən zəiflətməyi ABŞ-nin əsas məqsədi olduğunu bildirirdi. Bununla eyni zamanda SSRİ və ABŞ arasında siyasi dialoqun inkişaf etməsi və dərinləşməsi böyük nailiyyət idi. Dövlət başçıları arasında 1985-1988- ci illərdə ikitərəfli görüşlərin keçirilməsi nəticəsində yaxın və ortamənzilli raketlərin ləğvi haqqında müqavilə bağlandı. Bu hadisə beynəlxalq vəziyyətin yaxşılaşmasına müsbət təsir göstərdi. R.Reyqanın daxili siyasətini dəyərləndirin. |  | ABŞ ordusu 1990-cı illərin əvvəllərində ABŞ İran körfəzində baş verən münaqişəyə hərbi müdaxilə etdi. Bu dövrdə SSRİ-nin dağılması ilə dövlətlərarası münasibətlərdə böyük dəyişiklik baş verdi. ABŞ dünyanın yeganə super gücünə çevrildi. 1992-ci ildə Bill Klinton prezident seçildi. Onun daxili siyasətinin əsasında sosial islahatların aparılması dururdu. B.Klintonun dövründə ABŞ əhalisinin həyat səviyyəsi yüksəldi. Hərbi xərclər azaldıldı. Büdcə kəsiri xeyli aşağı düşdü. B.Klinton xarici siyasətdə liberal mövqe tutdu.

Ronald Reyqan | Bili Klinton