Qazax xalqının işğalçılara qarşı mübarizəsi

Mərkəzi Asiya Qazaxıstanda Kiçik və Orta Juzun Rusiya tərəfindən işğalından sonra həmin bölgə rus sənayesi üçün xammal bazasına çevrilmişdi. XIX yüzilliyin 40-cı illərində Böyük Juza məxsus ərazilərin də xeyli hissəsi Rusiya tərəfindən qəsb edildi. Qazaxların yaşadığı digər ərazilər isə Mərkəzi Asiyanın işğalı zamanı tabe edildi. Rusiyanın apardığı müstəmləkəçilik siyasətindən narazı qalan qazaxlar işğalçılara qarşı mübarizəyə başladı. Kenesar xanın başçılıq etdiyi bu üsyan Qazax torpağını rus hökmranlığından və Kokand bəylərinin zülmündən xilas etmək məqsədi daşıyan azadlıq mübarizəsi idi. Rus ordusu üsyanı yatırmağa nail oldu. Kenesar xanın başçılıq etdiyi üsyanla 1830-cu il Car-Balakən üsyanını müqayisə edin. XIX yüzilliyin ortalarında Rusiya və Böyük Britaniya arasında rəqabət meydanına çevrilən Mərkəzi Asiyada müxtəlif dövlətlər mövcud idi. Onlardan ən böyüyü Kokand xanlığı idi. |  | Mühüm ticarət əhəmiyyəti olan Daşkənd şəhəri bu xanlığın ərazisində yerləşirdi. Buxara əmirliyi və Xivə xanlığı da bölgənin nüfuzlu dövlətlərindən sayılırdı. Kenesar xan