ALMANİYA İkinci dünya müharibəsi Almaniyanı fəlakətli bir vəziyyətə saldı. Ölkə ABŞ, Böyük Britaniya, Fransa və SSRİ arasında bölüşdürüldü. Almaniyanın bölünməsi nəyin nəticəsi idi? Almaniyaya qarşı münasibətdə Qərb dövlətlərinin SSRİ ilə mənafeləri toqquşurdu. Onlar SSRİ-nin tabeliyində olan ərazidən kommunist ideyalarının öz işğal zonalarına yayılmasından ehtiyat edirdilər. Almaniyanın iqtisadi cəhətdən zəiflədilməsindən imtina edən Qərb dövlətləri təzminatın alınmasını da dayandırdılar. 1949-cu ildə ingilis, fransız və amerikan işğal zonalarının birləşdirilməsi nəticəsində paytaxtı Bonn şəhəri olan Almaniya Federativ Respublikası yaradıldı. Həmin ildə SSRİ-nin nəzarəti altında olan ərazidə paytaxtı Şərqi Berlin olan Almaniya Demokratik Respublikası təşkil edildi. AFR-in ilk federal kansleri (Baş naziri) Konrad Adenauer oldu. Adenauerin hakimiyyəti dövründə “alman möcüzəsi” baş verdi, ölkə yüksək iqtisadi |  | Berlin səddi inkişafa qədəm qoydu. İstehsal olunan məhsulun böyük əksəriyyətinin ixrac olunması nəticəsində milli gəlir çoxaldı. Almaniyanın sürətli inkişafına hərbi xərclərin az olması və ABŞ kapitalının ölkəyə daxil olması da təsir göstərdi. 1950-ci illərdə ərazisində işğal rejimi ləğv olunan AFR NATO üzvlüyünə qəbul olundu. O, Avropa İqtisadi Birliyinin təsisçilərindən biri oldu. Konrad Adenauer