I Napoleonun Berlinə daxil olması

1805-ci ildə Trafalqar dəniz döyüşündə ingilis donanması fransızları məğlubiyyətə uğratdı. I Napoleon əsas zərbəni Avstriyaya yönəldərək Vyananı tutdu. Austerlits döyüşündə Rusiya və Avstriya ordusu məğlub edildi. 1806-cı ildə Prussiya ordusunu məğlub edən I Napoleon Berlinə daxil oldu. O, burada “Kontinental (Qitə) blokada haqqında” dekret imzaladı. Fransa imperiyasından asılı olan və müttəfiq ölkələrə İngiltərə ilə ticarət qadağan edildi. 1807-ci ildə Rusiyanı məğlub edən Fransa onunla müqavilə imzaladı. Bununla da Rusiya Fransanın Avropadakı işğallarını tanıdı və İngiltərəyə qarşı kontinental blokadaya qoşuldu. I Napoleonun apardığı müharibələrə dair cədvəl tərtib edin. İngiltərə ilə ticarət əlaqələrini davam etdirdiyinə görə I Napoleon 1812-ci ildə Rusiyaya hücum etdi. O deyirdi: “Əgər mən Kiyevi tutsam, Rusiyanın ayaqlarından, Peterburqu ələ keçirsəm, Rusiyanın başından yapışmış olaram. Moskvanı tutmaqla mən Rusiyanın ürəyinə zərbə endirəcəyəm”. Borodino döyüşündə böyük itki versə də, fransız ordusu qalib gəldi və Moskvanı tutdu. Sərt iqlim, ərzaq ehtiyatının toplanılmasındakı çətinlik, əsas döyüşdən yayınan rus ordusunun hər yerdə düşməni təqib etməsi və xalqın yadellilərə qarşı partizan* müharibəsi aparması böyük itkilər verən fransız ordusunun Rusiyanı tərk |  | etməsinə səbəb oldu. Fransa ordusunun Rusiyadakı məğlubiyyəti I Napoleon imperiyasının süqutunun başlanğıcı oldu.
★ | Partizan düşmən arxasında müstəqil hərəkət edən silahlı xalq dəstələrinin iştirakçısıdır.
Nə üçün I Napoleon Rusiyada məğlub oldu? 1813-cü ildə fransız ordusu müttəfiqlərə məğlub oldu. 1814-cü ildə Parisə daxil olan müttəfiqlər I Napoleonu hakimiyyətdən uzaqlaşdıraraq sürgün etdilər. 1814—1815-ci Borodino döyüşü