Böyük Britaniya parlamenti

Böyük Britaniya XIX yüzilliyin ikinci yarısı - XX yüzilliyin əvvəllərində Güclü ticarət donanması olan İngiltərə dünya bazarında ağalıq edirdi. Xarici ölkələrə qoyulan kapitalın miqdarına görə onun rəqibi yox idi. Lakin müstəmləkələrdə istehsal olunan hazır məhsulların idxal edilməsi yerli istehsala mənfi təsir göstərirdi. Başqa ölkələrdə istehsal olunan malların daxili bazarda artması da narahatlıq doğururdu. Hakimiyyətdə bir-birini əvəz edən Mühafizəkarlar və Liberal partiyaları ölkəni bu vəziyyətdən xilas etmək üçün tədbirlər həyata keçirdi. Nəticədə idxal olunan məhsullara məhdudiyyət qoyuldu. İqtisadi problemlər ölkədaxili siyasi vəziyyətə də təsir göstərdi. 1867-ci ildə ikinci parlament islahatı keçirildi. Bununla da xırda burjuaziya ilə yanaşı, fəhlələrin yuxarı təbəqəsi də seçki hüququ qazandı. |  | Ölkə iqtisadiyyatında məhsul idxalının ixracatı üstələməsi nəyə səbəb olur? Müstəmləkə və nüfuz dairələri uğrunda aparılan mübarizədə İngiltərə mühüm rol oynayırdı. XIX yüzilliyin ortalarında İngiltərə Hindistanın işğalını başa çatdırdı və Çinin yarımmüstəmləkəyə çevrilməsində əsas rol oynadı. Böyük Britaniya dünyada ən çox müstəmləkəyə sahib olan imperiya idi. Onu “üzərində heç vaxt günəş batmayan imperiya” adlandırırdılar. 1867-ci ildə qəbul edilən aktla İngiltərə Kanadaya dominion* hüququ verdi.
★ | Dominion özünüidarə hüququ almış müstəmləkə ölkədir.
Nə üçün Böyük Britaniyanı "üzərində heç vaxt günəş batmayan imperiya" adlandırırdılar?