10 | AMERİKA BİRLƏŞMİŞ ŞTATLARI, BÖYÜK BRİTANİYA VƏ FRANSA K.Kulic, ABŞ konstitusiyasına 19-cu düzəliş, irqi ayrı-seçkilik, Böyük böhran, "Yeni xətt", leyborist hökuməti, Xalq Cəbhəsi hökuməti

Hərbi sifarişlər və müharibəyə gec qoşulması nəticəsində ABŞ Birinci dünya müharibəsindən böyük qazanc əldə etdi. Lakin müharibədən sonra ABŞ iqtisadiyyatı işsizliklə bağlı çətinliklərlə üzləşdi. Bu dövr tətil hərəkatı və irqi zəmində iğtişaşlarla səciyyəvi İdi. 1920-ci illərin əvvəllərində vergilər azaldıldı, iqtisadiyyatın dövlət tərəfindən tənzimlənməsindən imtina edildi və xarici mallar üçün gömrük tarifləri müəyyən edildi. Bu siyasət iqtisadiyyatın tədricən inkişafına kömək etdi. Gəlir vergisinin azaldılması və yanacağın ucuzluğu rifah səviyyəsini artırdı. Sizcə, xarici mallar üçün yüksək gömrük tariflərinin müəyyən edilməsinin məqsədi nə idi? 1920-ci illərin birinci yarısı, əsasən, inkişaf yönümlü olsa da, bəzi iqtisadi problemlər |  | qalırdı. Böyük şirkətlər bəzi sahələr üzərində inhisarçılığı bərpa etdi. Bu isə qiymətlərin kəskin şəkildə yüksəlməsi ilə nəticələndi. Hökumət sosial tərəqqidən daha çox inhisarların maraqlarına üstünlük verən siyasət yürüdürdü. Varlılarla əksər amerikalılar arasında gəlir fərqi xeyli artmışdı. Əhalinin təxminən yarısı yoxsulluq içində yaşayırdı. 1920-ci illərin birinci yarısı ABŞ-nin sosial-iqtisadi vəziyyətini təhlil edərək müsbət və mənfi cəhətlərini dəyərləndirin. Bu dövrün mühüm hadisələrindən biri də hökumət üzvlərinin bir neçəsinin rüşvətə görə istefa verməsi idi. ABŞ tarixində ilk dəfə olaraq hökumət üzvü vəzifədə olarkən cinayət törətdiyinə görə həbs edildi. 1920-ci illərin ikinci yarısında da dövlətin İqtisadiyyatı tənzimləmə siyasətindən İmtina etməsi davam etdirildi.