Rusiya-Ukrayna müharibəsi

Ukraynanın NATO-ya üzv olmağa can atmasını öz təhlükəsizliyinə təhdid sayan Rusiya 2022-ci ilin fevralında bu ölkəyə hücum etdi. Rusiyanın Ukrayna ilə müharibəyə başlaması Qərb ölkələrinin Rusiyaya qarşı yeni sanksiyalar tətbiq etməsinə gətirib çıxartdı. Müharibənin nəticəsi |  | Gürcüstanla müharibə Rusiyanın Cənubi Osetiyaya görə Gürcüstanla münasibətləri gərgin olaraq qalmaqdadır. Belə ki 2008-ci ilin avqustunda Gürcüstan hərbi qüvvələri Cənubi Osetiyada qayda-qanunu bərpa etmək və yerli separatçı qüvvələrin hərəkətlərinin qarşısını almaq məqsədilə əyalətin ərazisinə daxil oldu. Cavab olaraq Rusiya hərbi qüvvələri müstəqil Gürcüstanın ərazisinə hücuma keçdi. Beləliklə, 5 günlük Rusiya-Gürcüstan müharibəsi başladı. Canlı qüvvə və hərbi texnika cəhətdən Gürcüstan ordusundan qat-qat üstün olan rus qoşunları tezliklə Cənubi Osetiyanın yerli əsgərləri ilə birlikdə gürcü qoşunlarını məğlubiyyətə uğratdılar. Bu müharibə rus və gürcü xalqı arasında dərin uçurum yaratdı. Abxaziya və Cənubi Osetiya üzərində nəzarəti itirməklə Gürcüstan suveren ərazisinin 20 faizindən məhrum oldu. Rusiya-Gürcüstan münasibətlərindəki gərginlik davam etməkdədir. XX yüzilliyin sonları və XXI yüzilliyin əvvəllərində Qafqazda gedən siyasi prosesləri necə şərh edərdiniz?