21 | HİNDİSTAN, PAKİSTAN VƏ ƏRƏB ÖLKƏLƏRİ Hindistan Respublikası, Pakistan Respublikası, Kəşmir münaqişəsi, ərəb-İsrail münaqişəsi, Kemp-Devid sazişi, İran-İraq müharibəsi, Körfəz müharibələri, Türkməneli

HİNDİSTAN Müstəmləkə əsarətinə son İkinci dünya müharibəsi dövründə Hindistanda ingilis müstəmləkəçilərinin yerli əhalidən əsgər toplaması milli azadlıq hərəkatının yeni dalğasının başlanmasına təkan verdi. Milli azadlıq hərəkatının lideri Mohandas Qandi əhalini müstəmləkə əsarətinə qarşı mübarizəyə çağırdı. 1947-ci ildə İngiltərə parlamenti Hindistana müstəqillik verdi. Lakin ölkə daxilində dini münaqişə güclü olduğundan vahid birliyi qoruyub saxlamaq mümkün olmadı. Müsəlman əhalinin çoxluq təşkil etdiyi ərazidə Pakistan, əsasən, hindli əhalinin yaşadığı ərazidə isə Hindistan adlı müstəqil dövlət yaradıldı. |  | Hindistanda şovinizm meyilləri o qədər güclənmişdi ki, M.Qandinin müsəlmanlara qarşı ədalətli davranmağa çağırış etməsindən qəzəblənən bir hindli terrorçu onu qətlə yetirdi. M.Qandinin başçılıq etdiyi milli azadlıq hərəkatının nəticələrini müəyyən edin. “Nehru xətti” və müasir inkişaf Hindistanın ilk Baş naziri olan Cəvahirləl Nehru daxili və xarici siyasətin əsas istiqamətlərini hazırlamışdı. O, M.Qandinin siyasi davamçısı və Hindistanın milli azadlıq hərəkatının fəal üzvlərindən biri olmuşdur.